recursal/SuperWikiNEXT-32B huggingface dataset:
Eduard Mirzojan (oik.) säveltäjä Ruben Sarkisjanin seurassa vuonna 2011.
**Eduard Mikajeli Mirzojan** (arm. Էդուարդ Միքայելի Միրզոյան; 12. toukokuuta 1921 Gori, Georgian SNT – 5. lokakuuta 2012 Jerevan, Armenia) oli armenialainen säveltäjä. Hän oli säveltäjä Mihail Mirzojanin poika.

Mirzojan opiskeli musiikkia Jerevanissa ja jatkoi opintojaan Moskovassa. Hän alkoi opettaa Jerevanin konservatoriossa vuonna 1947, ja vuosina 1972–1986 hän johti sävellyksen osastoa. Vuosina 1957–1991 Mirzojan oli Armenian säveltäjäliiton puheenjohtaja.

Mirzojanin sävellystuotannossa on vaikutteita Sergei Prokofjevilta, Dmitri Šostakovitšilta, Béla Bartókilta sekä armenialaisesta kansanmusiikista. Hän sävelsi orkesteri-, kamari- ja laulu- sekä elokuvamusiikkia.

Teoksia
-------

* jousikvartetto (1947)
* sellosonaatti
* sinfonia jousille ja patarummuille (1962)
* pianosarja *Isoäidin albumi* (1984)
* *In memoriam Aram Hatšaturjan* (1988)

Lähteet
-------

1. ↑  Renowned Armenian composer Edvard Mirzoyan dies at 92 *Panarmenian.net*.  5.10.2012. PanARMENIAN Media. Viitattu 6.10.2012. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
**Lev Solomonovitš Aronin** (ven. Лев Соломонович Аронин; 20. heinäkuuta 1920 Samara – 3. lokakuuta 1982 Moskova) oli neuvostoliittolainen shakinpelaaja. Hän oli ammatiltaan insinööri-meteorologi. Aronin saavutti kansainvälisen mestarin arvonimen vuonna 1950. Hän osallistui shakin neuvostoliitonmestaruuskilpailuihin kahdeksan kertaa ja sijoittui neljännellä kerrallaan toiseksi puoli pistettä mestaruuden voittaneesta Paul Keresistä. Aronin jakoi ensimmäisen sijan venäjänmestaruuskilpailuissa vuonna 1952 ja voitti moskovanmestaruuden vuonna 1965.

Lähteet
-------

* Hooper, David & Whyld, Kenneth: *The Oxford Companion to Chess*. Oxford University Press, 1984. ISBN 0-19-217540-8. (englanniksi)

### Viitteet

1. ↑  Hooper, David & Whyld, Kenneth: *The Oxford Companion to Chess*, s. 17. Oxford University Press, 1984. ISBN 0-19-217540-8. (englanniksi)

Aiheesta muualla
----------------

* Lev Aronin ChessGames.com-sivustolla (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
**Snæfellsnes** on niemimaa Borgarfjörðurin länsipuolella Länsi-Islannissa.

Niemimaata on sanottu Islanniksi pienoiskoossa, sillä siellä on paljon kansallisia nähtävyyksiä, kuten tulivuori Snæfellsjökull, jota pidetään yhtenä Islannin vertauskuvista. Tulivuori on Jules Vernen teoksen *Matka maan keskipisteeseen* tapahtumapaikka. Se on islantilaisten *Lohilaaksolaisten saagan* tapahtumapaikkoja ja saagan mukaan varjaagien heimon ensimmäisen länsinorjalaisen jäsenen Bolli Bollasson syntymäpaikka. Muita historiallisia henkilöitä, jotka saagan mukaan ovat syntyneet alueella, ovat Guðrún Ósvífursdóttir, Bolli Þorleiksson ja Snorri Goði.

Snæfellsjökull
Arnarstapi on Snæfellsnes
Snæfellsnesin pohjoisrannikolla on kalastajakyliä ja pieniä kaupunkeja, kuten Rif, Ólafsvík, Grundarfjörður, Stykkishólmur ja Búðardalur.

Lähellä Hellissanduria on Länsi-Euroopan korkein rakennelma Hellissandurin radiomasto.

Snaefellsnesin yhteisö on saanut Green Globe -sertifikaatin neljäntenä maailmassa. Yhteisö sitoutui Green Globen ohjelmaan 2003. Sertifikaatti myönnettiin kesäkuussa 2008.

Lähteet
-------

1. ↑  Focus on Nature viitattu 27.5.2009
2. ↑  1,350 ft Loran Tower Is Europe's Tallest Structure *Fishing-boating.com*.  Arkistoitu 24.11.2005. Viitattu 27.5.2009. (englanniksi)
3. ↑  "Green Globe International, Inc. Congratulates Iceland's Snaefellsnes Peninsula for Achieving Green Globe Community Certification" 11.6.2008 cnn.com

Aiheesta muualla
----------------

* Kansallispuisto (englanniksi)
* Länsi-Islannin sivusto (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Snæfellsnes**.
Sepp Daxenberger
**Sepp** (oik. *Joseph*) **Daxenberger** (12. huhtikuuta 1962, Waging am See – 18. elokuuta 2010, Traunstein) oli saksalainen vihreä poliitikko.

Daxenberger, joka oli ammatiltaan seppä ja maanviljelijä, oli Baijerin osavaltioparlamentin jäsen vuodesta 1990 vuoteen 1996. Hän toimi vihreän parlamenttiryhmän nuorisopolitiikan ja maatalouspolitiikan puhetorvena. Daxenberger oli vuosina 1998–2003 Ylä-Baijerin alueparlamentin jäsen. 

Vuonna 1996 Daxenberger valittiin Waging am Seenin kaupunginjohtajaksi ja hänestä tuli samalla Baijerin ensimmäinen vihreä kaupunginjohtaja. Hän erosi kaupunginjohtajan virastaan vuonna 2008. Baijerin vihreissä Daxenberger oli puheenjohtajana marraskuusta 2002 lokakuuhun 2008. Hänen kaudellaan puolueen kannatus nousi 9,4 prosenttiin. Hänet valittiin vihreiden kärkiehdokkaaksi Baijerin osavaltiovaaleihin 2008.

Joulukuussa 2003 Daxenbergerillä todettiin pahanlaatuinen luuydinsyöpä (plasmacytoma). Kemoterapiasta huolimatta syöpä uusiutui alkuvuodesta 2006. Hän pääsi palaamaan politiikkaan vasta kuukausia kestäneen sairaalahoidon jälkeen. 

Vuonna 2010 syöpä uusi jälleen, hän jätti politiikan keväällä ja kuoli elokuussa 2010. Hän oli naimisissa, vaimo kuoli joitakin päiviä ennen Saxebnbergia. Heillä oli kolme lasta.

Lähteet
-------

1. 1 2  Sepp Daxenberger ist tot *sueddeutsche.de*.  18.8.2010. Viitattu 21.10.2019. (saksaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Sepp Daxenberger
**David Benyamine** (syntynyt 5. heinäkuuta 1972 Pariisissa) on ranskalainen pokeriammattilainen.

World Series of Poker
---------------------

World Series of Pokerissa Benyamine oli ensimmäistä kertaa finaalipöydässä $ 2,500 Omaha/Seven Card Stud Hi/Lo 8 or Better -turnauksessa vuonna 2007 ja sijoittui siinä kuudenneksi. Vuoden 2008 WSOP:ssa Benyamine pelasi finaalipöydässä kolmessa turnauksessa. Ensin hän oli seitsemäs $ 5,000 No Limit 2-7 Draw Lowballissa (palkintosumma 58 890 dollaria), sitten kolmas $ 5,000 Pot Limit Omahassa (316 307 dollaria) ja lopulta voitti ensimmäisen WSOP-rannekkeensa 10 000 dollarin World Championship Omaha Hi/Lo Splitistä. Turnauksen ykköspalkinto oli 535 687 dollaria.

World Poker Tour
----------------

Benyamine on selviytynyt World Poker Tourin turnauksissa finaalipöytään kolmasti:

* 2003 Grand Prix de Paris (toinen tuotantokausi) - voitto (palkintosumma 357 200 euroa)
* 2004 L.A. Poker Classic (toinen tuotantokausi) - kuudes tila (132 355 dollaria)
* 2008 Bellagio Cup IV (seitsemäs tuotantokausi) - toinen (840 295 dollaria)

Hän voitti myös elokuussa 2005 WPT Battle of Champions II -kutsukilpailun. 

Marraskuussa 2008 Benyaminen turnausansiot ylittivät 3,3 miljoonaa dollaria. Hän on edustanut tyttöystävänsä Erica Schoenbergin lailla Full Tilt Poker -nettipokerihuonetta ja pelaa Full Tilt Pokerin suurimmissa käteispöydissä. Highstakesdb on tilastoinut internetin käteispelejä 1.1.2007 alkaen, Benyaminelle on kertynyt seuranta-aikana (1.1.2007-1.12.2008) voittoa 4,1 miljoonaa dollaria. Benyamine on pelannut television pokeriohjelmissa *Poker After Dark* ja *High Stakes Poker*.

Lähteet
-------

1. ↑  David Benyamine stats World Series of Poker. Viitattu 17.11.2008.
2. ↑  David Benyamine stats The Hendon Mob. Viitattu 17.11.2008.

Aiheesta muualla
----------------

* David Benyamine The Hendon Mob Poker Databasessa (englanniksi)
* Benyaminen sivut Full Tilt Pokerilla (Arkistoitu – Internet Archive)
* WPT Profiili
Balashov   
(Wijk aan Zee, 1965)
**Juri Sergejevitš Balašov** (ven. Юрий Сергеевич Балашов, s. 1949) on venäläinen shakinpelaaja ja suurmestari. Balašov pelasi vuosina 1969–1980 yhdeksästi shakin neuvostoliitonmestaruuskilpailuissa sijoittuen parhaimmillaan toiseksi vuonna 1976. Balašovin muita merkittäviä saavutuksia ovat moskovanmestaruus vuonna 1970, toinen sija Wijk aan Zeessa vuonna 1973, toinen Cienfuegosissa 1975, ensimmäinen Vilnassa 1975, Hallessa 1976, Lvovissa 1978, Münchenissä 1979, Karlovacissa 1979 ja Wijk aan Zeessa 1982.

Vuonna 1980 Balašov edusti Neuvostoliittoa shakkiolympialaisissa ensimmäisenä varapelaajana.

Balašoville myönnettiin suurmestarin arvonimi vuonna 1973.

Lähteet
-------

### Kirjallisuuslähteet

* Hooper, David & Whyld, Kenneth: *The Oxford Companion to Chess*. Oxford University Press, 1984. ISBN 0-19-217540-8. (englanniksi)

### Internetlähteet

* Men's Chess Olympiads: Balashov, Yury OlimpBase.  (englanniksi)

### Viitteet

1. 1 2  Hooper, David & Whyld, Kenneth: *The Oxford Companion to Chess*, s. 22. Oxford University Press, 1984. ISBN 0-19-217540-8. (englanniksi)
2. ↑  Men's Chess Olympiads: Balashov, Yury OlimpBase. Viitattu 30.9.2008. (englanniksi)

Aiheesta muualla
----------------

* Juri Balašov ChessGames.com-sivustolla (englanniksi)
* FIDE-kortti: Juri Balašov (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Tšekki
* Alankomaat

 |

 |
Ole von Beust kunniavieraana saksalais-amerikkalaisessa Steuben-paraatissa.
**Ole von Beust** (koko nimeltään **Carl-Friedrich Arp Ole Freiherr von Beust**, s. 13. huhtikuuta 1955 Hampuri) on saksalainen poliitikko (puolue CDU). Hän on toiminut Hampurin pormestarina vuosina 2001–2010. Von Beust oli myös Saksan liittoneuvoston presidenttinä 1. marraskuuta 2007 – 31. lokakuuta 2008.

Perhe ja opiskelu
-----------------

Ole von Beust on poliitikko Achim Helge Freiherr von Beustin poika ja yksi hänen esi-isistään oli valtiomies Friedrich Ferdinand von Beust. Ole von Beustin äiti Hanna Freifrau von Beust oli puoliksi juutalainen.

Von Beust valmistui ylioppilaaksi vuonna 1973. Hän opiskeli lakitieteitä 1975–1980 Hampurissa ja saavutti lakimiehen tutkinnon vuonna 1983.

Poliittinen ura
---------------

Von Beust liittyi Saksan kristillisdemokraattiseen unioniin (CDU) 16-vuotiaana vuonna 1971. Hänestä tuli Hampurin kaupunginvaltuuston nuorin jäsen 23-vuotiaana, kun hänet valittiin ensimmäisen kerran valtuustoon vuonna 1978.

Von Beust valittiin Hampurin pormestariksi vuonna 2001, toiselle kaudelle vuonna 2004 ja kolmannelle 2008, kunnes erosi pormestarin toimesta 25. elokuuta 2010. Saksan liittoneuvoston presidenttinä hän toimi vuoden ajan 1. marraskuuta 2007 – 31. lokakuuta 2008.

Lähteet
-------

* Ole von Beust: Lebenslauf (Arkistoitu – Internet Archive) CDUHamburg.de. Luettu 3.5.2008 (saksaksi)

### Viitteet

1. 1 2  Ole von Beusts Rücktrittsrede im Wortlaut *Spiegel Online*.  18.7.2010. Viitattu 18.9.2010. (saksaksi)
2. 1 2  Ole von Beust ist neuer Bundesratspräsident *Der Tagesspiegel*.  12.10.2007. Viitattu 10.1.2009. (saksaksi)
3. ↑  Präsidenten des Bundesrates seit 1949 Bundesrat.de. Viitattu 10.1.2009. (saksaksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Ole von Beust** Wikimedia Commonsissa
**Louis Herbert Bullock Jr.** (s. 20. toukokuuta 1976, Washington D.C.) on yhdysvaltalainen koripalloilija, joka pelaa nykyisin CB Sevillassa.

Ura
---

Bullock pelasi yliopistokoripalloa Michiganin yliopistossa. Hän teki kolmanneksi eniten pisteitä yliopistonsa historiassa ja oli erityisesti kolmen pisteen heitoissa koulunsa parhaimpia. Yliopistourallaan Bullock joutui myös Michiganin yliopiston koripalloskandalin osalliseksi, kun hänen entinen valmentajansa oli lainannut hänelle ja muutamalle muulle pelaajalle laittomia lainoja. Tämän takia kaikki hänen yliopistojoukkueensa voittamat mestaruudet on mitätöity.

Bullock osallistui vuoden 1999 NBA:n varaustilaisuuteen, jossa Minnesota Timberwolves varasi hänet numerolla 42. Hänen oikeutensa myytiin Orlando Magicille, mutta hän ei koskaan päässyt pelaamaan NBA:han. Vuonna 1999 Bullock päättikin siirtyä Eurooppaan ja hän liittyi Müller Veronaan. Hän pelasi seurassa kaksi kautta, kunnes liittyi Adecco Milániin. Yhden kauden jälkeen Addeccossa hän siirtyi Espanjaan Unicaja Málagaan, jossa hän pelasi kahden kauden ajan. Vuonna 2004 hän siirtyi Real Madridiin. Hän voitti seurassa ULEB Cupin vuonna 2007 sekä Espanjan mestaruuden vuosina 2005 ja 2007.

Kauden 2008–2009 jälkeen Real Madrid ja Bullock tekivät kahden vuoden jatkosopimuksen. Hän pelasi seurassa lopulta vain yhden kauden ja siirtyi CB Sevillaan.

Lähteet
-------

1. 1 2  Profile Real Madrid. Viitattu 2.6.2009. (englanniksi)
2. ↑  Ed Martin, 69, Key Figure in Michigan Basketball Scandal  18.2.2003. The New York Times. Viitattu 2.6.2009. (englanniksi)
3. ↑  BULLOCK, LOUIS Euroliiga. Viitattu 2.6.2009.
4. ↑  Bullock, Madrid agree through 2011  24.4.2009. Euroliiga. Viitattu 2.6.2009. (englanniksi)
5. ↑  Louis Bullock, un refuerzo de lujo para el Cajasol 2010-11  7.8.2010. CB Sevilla. Viitattu 4.12.2010. (espanjaksi)

Aiheesta muualla
----------------

* Euroliigan pelaajaprofiili (englanniksi)
* ACB:n pelaajaprofiili (Arkistoitu – Internet Archive) (espanjaksi)
**Kalevi Asser Kosunen** (s. 17. tammikuuta 1947 Salla) on entinen suomalainen nyrkkeilijä.

Kosusen nyrkkeilyuran huippuhetki oli pronssimitali EM-kisoissa 1979. Hän voitti 67-kiloisten sarjassa ensin ranskalaisen Francis Magnetton tyrmäyksellä toisessa erässä ja sitten itävaltalaisen Burkhard Rettenbachin myös toisen erän tyrmäyksellä. Välieräottelussaan hän hävisi länsisaksalaiselle Ernst Müllerille tuomariäänin 0–5.

Kosunen sijoittui Montréalin 1976 olympialaisten kevyessä keskisarjassa (alle 71 kg) sijoille 5–8. Hän voitti uruguaylaisen Juan P. Scassinon pistein 4–1 ja ruotsalaisen Leo Vainosen kehätuomarin keskeytyksellä kolmannessa erässä mutta hävisi puolivälieräottelussaan kuubalaiselle Rolando Garbeylle kehätuomarin keskeytyksellä ensimmäisessä erässä.

Kosunen osallistui MM-kilpailuihin Havannassa 1974 ja Belgradissa 1978. Havannassa hän voitti ugandalaisen Mohamed Murulin tyrmäyksellä kolmannessa erässä mutta hävisi seuraavassa ottelussaan kultaa sittemmin voittaneelle kuubalaiselle Emilio Correalle pistein 0–5. Belgradissa hän hävisi ainoassa ottelussaan yhdysvaltalaiselle Roosevelt Greenille pistein 0–5. Pohjoismaiden mestaruuden Kosunen voitti 67-kiloisten sarjassa vuosina 1972, 1974 ja 1978. Suomen mestaruuden hän voitti yhteensä seitsemän kertaa vuosina 1972–1975 ja 1977–1979.

Oulun Tarmoa edustanut Kosunen nyrkkeili huippuvuosinaan 67:n ja 71 kilon sarjoissa. Hän joutui usein kilpailemaan arvokisapaikasta Kalevi Marjamaan kanssa, ja näiden kahden nyrkkeilijän keskinäistä taistoa kuumensi vielä se, että Marjamaa edusti Nyrkkeilyliiton ja Kosunen Työväen Urheiluliiton seuraa.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 143. Graface Jyväskylä, 2001. ISBN 951-98673-1-7.
* Lounasheimo, Ilmo: *Kehän sankarit*, s. 749, 752, 753, 774, 778, 782. WSOY, 1987. ISBN 951-0-13981-5.

### Viitteet

1. ↑  Siukonen, s. 143
2. ↑  Lounasheimo, s. 774
3. ↑  Lounasheimo, s. 749
4. ↑  Lounasheimo, s. 752, 753
5. ↑  Lounasheimo, s. 752
6. ↑  Lounasheimo, s. 753
7. ↑  Lounasheimo, s. 778
8. ↑  Lounasheimo, s. 782
Sharon Robinson
**Sharon Robinson** (s. 1958) on yhdysvaltalainen laulaja ja lauluntekijä, muusikko, sovittaja ja tuottaja. Hänen esikoisalbuminsa *Everybody Knows* ilmestyi 2008, mutta hän on ollut mukana 15 levytetyllä laululla Leonard Cohenin albumeilla ja on mukana tämän konserttikiertueilla. Lisäksi hän on säveltänyt, soittanut, sovittanut ja tuottanut Cohenin tauon jälkeen ilmestyneen albumin *Ten New Songs*.

Robinsonin sävellyksiä ovat esittäneet Leonard Cohenin lisäksi muun muassa Diana Ross, Aaron Neville, Pointer Sisters ja The Temptations. Vuonna 1985 hän voitti Grammy-palkinnon Patti LaBellen elokuvassa Beverly Hillsin kyttä esittämästä kappaleesta *New Attitude*.

Robinson on esiintynyt Suomessa 10.10.2008, 10.8.2010 ja 02.09.2012 konsertoidessaan Leonard Cohenin kanssa Helsingissä.

Palkinnot ja tunnustukset
-------------------------

* Grammy 1985 laulusta "New Attitude"

Diskografia
-----------

* Everybody Knows, 2008

Lähteet
-------

1. 1 2  Harri Uusitorppa, Cohenin laulaja on myös lauluntekijä, Helsingin Sanomat 10.10.2008 s. C3
2. ↑  Sharon Robinsonin kotisivut *sharonrobinsonmusic.com*.  Arkistoitu 30.7.2010. Viitattu 14.8.2010. (englanniksi)
3. ↑  IMDb - Internet Movie Database *imdb.com*. Viitattu 14.8.2010. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2

 |
|  |
| Kansalliset | 
* Saksa
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |

 |
**Hawa Ahmed** (*Xaawo Axmed*, s. 1989 Somalia) on Ruotsissa asuva malli ja Ruotsin Huippumalli haussa -kilpailun voittaja.

Perhe
-----

Hawa syntyi Somaliassa vuonna 1989. Hänellä on neljä siskoa ja kolme veljeä. Ennen muuttoaan Ruotsiin 7-vuotiaana hän asui Mombasassa, Keniassa.

Hawa osallistui mallikisoihin saaden kokemusta ja luottamusta mallityöhön. Vuonna 2007 hän päätti osallistua Ruotsin tositv:n malliohjelmaan *Huippumalli haussa*. Hän voitti koko kilpailun.

Ura
---

Voitettuaan kilpailun Hawa on osallistunut useimpiin tarjottuihin työtilaisuuksiin. Hänen nuori uransa onkin selkeässä kasvussa.

Elämä
-----

Hawan esikuvina ja inspiraation lähteenä ovat uraa tehneet somalimallit Iman ja Waris Dirie. Hänen suosikkinsa vaatesuunnittelijoista on Roberto Cavalli, jolle hän haluaisi tehdä tulevaisuudessa töitä. Hawa harrastaa joogaa ja uskoo terveelliseen elämäntapaan.

Hän asuu nykyään Tukholmassa.

Lähteet
-------

1. 1 2 3 4  Fabulous TV interview (Arkistoitu – Internet Archive) (Haettu 1.3.2009)
2. 1 2 3 4  Pulp Magazine interview (Arkistoitu – Internet Archive)

Aiheesta muualla
----------------

* Fabulous3.tv haastattelu (Arkistoitu – Internet Archive)
* Pulp Magazine haastattelu (Arkistoitu – Internet Archive)
**Eija Koskivaara** (s. 7. toukokuuta 1965 Mynämäki) on entinen suomalainen huippusuunnistaja, moninkertainen arvokisamitalisti. Seuratasolla hän edusti Mynämäen Suunnistajat 52:ta, Vakka-Rastia sekä huippuvuosinaan Pargas Idrottsföreningiä ja Turun Suunnistajia.

Koskivaara sijoittui Bendigon MM-kilpailuissa 1985 henkilökohtaisessa kilpailussa 27:nneksi. Kaksi vuotta myöhemmin Gérardmerissa hän oli samalla matkalla viidestoista ja viestijoukkueen mukana neljäs. Skövden MM-kisoissa 1989 Koskivaara saavutti ensimmäisen arvokisamitalinsa tuotuaan Suomen viestijoukkueen maaliin kolmantena. Henkilökohtaisessa kilpailussa hän sijoittui viidenneksi.

Vuoden 1991 MM-kilpailuissa Mariánské Lázněssa Koskivaara sijoittui pikamatkalla 14:nneksi ja normaalimatkalla 22:nneksi sekä Suomen viestijoukkueen jäsenenä viidenneksi. Kaksi vuotta myöhemmin West Pointissa hän sai ensimmäisen henkilökohtaisen MM-mitalinsa oltuaan pikamatkalla Anna Bogrenin ja Marita Skogumin jälkeen kolmas. Normaalimatkalla hän sijoittui neljänneksi ja toi Suomen viestijoukkueen maaliin toisena yli kahdeksan minuuttia Ruotsille hävinneenä. 

Detmoldin MM-kisoissa 1995 Koskivaara suunnisti kolmannen osuuden Suomen viestijoukkueessa, joka voitti maailmanmestaruuden runsaan puolentoista minuutin erolla Ruotsiin. Normaalimatkalla hän jakoi hopeamitalin Yvette Haguen kanssa; he hävisivät Katalin Olahille lähes kolme minuuttia. Pikamatkalla Koskivaara oli kymmenes. Viimeisissä MM-kisoissaan Invernessissä 1999 hän sijoittui pikamatkalla yhdenneksitoista. 

Koskivaara aloitti suunnistuksen Mynämäellä 9-vuotiaana, kun hän näki koulussa ilmoituksen alkavasta suunnistuskoulusta. Kolme vuotta myöhemmin hän kilpaili jo rastiviikolla Gotlannissa ja voitti ikäluokkansa Suomen-mestaruuden. Suomen suunnistusmaajoukkueeseen hän kuului vuosina 1982–1999.

Koskivaara väitteli kauppatieteiden tohtoriksi vuonna 2004. Hän työskentelee tietojärjestelmätieteen yliassistenttina Turun kauppakorkeakoulussa. Hän on ollut neljä vuotta Turun kaupungin liikuntalautakunnan jäsen ja tämän jälkeen tarkastuslautakunnan jäsen. Puoluekannaltaan hän on kokoomuslainen. Koskivaara elää avioliitossa professori ja urheilulääkäri Olli Heinosen kanssa. Perheellä on kaksi lasta.

Lähteet
-------

* MM-kisojen tulokset Suunnistusliiton sivustolla[vanhentunut linkki]

### Viitteet

1. 1 2 3  Luotonen, Mervi: Aktiivinen arkiliikkuja.  *TS-Extra*, 13.6.2009, s. 15.  Turun Sanomat.
**Luonnonlääketieteen Keskusliitto LKL ry** on vuonna 1984 perustettu luontaisterapia-alan kattojärjestö, joka edustaa koulutettuja luontaishoitajia (CAM-terapeutteja) Suomessa.

Liitto ylläpitää koulutettujen luontaisterapeuttien terapeuttirekisteriä. Koulutuksen vaatiminen alan toimijoilta on yksi peruspilari, jonka varaan keskusliiton toiminta perustuu. Koulutuskriteerit pohjautuvat yhteispohjoismaalaiseen koulutustason minimirajaan. Hyvä koulutus on avain korkeaan laatuun jäsenten toiminnassa.*lähde?*

Luonnonlääketieteen Keskusliitto LKL ry:n keskeinen tehtävä on rakentaa Suomeen järjestelmä, jotta kansalaiset voivat käyttää luontaishoitoja turvallisesti. Liitto pitää yhteyttä poliitikoihin ja virkamiehiin tavoitteidensa toteuttamiseksi.*lähde?*

Liitto perustettiin vuonna 1984 nimellä Vaihtoehtoisten Hoitomuotojen keskusliitto. Myöhemmin sen nimeksi tuli Vaihtoehtoisen Lääketieteen keskusliitto (VLKL). Se ja Suomen Luontaisterapeuttien Liitto yhdistyivät vuonna 2002 Luonnonlääketieteen Keskusliitto LKL ry:ksi.

LKL ry on lanseerannut yhteistyössä alan muiden toimijoiden kanssa Luontaishoitojen päivän, jota vietetään vuosittain 23. tammikuuta. LKL ry on jakanut vuodesta 2020 vuosittain Vuoden Luontaishoitoteko -palkinnon henkilölle, joka on myönteisesti vaikuttanut Suomen luontaishoitojen kenttään.

Vuoden 2022 alusta alkaen Luonnonlääketieteen Keskusliitto LKL ry on Suomen Yrittäjien toimialajärjestö.*lähde?*

Liittoon kuuluvat järjestöt
---------------------------

* Koulutettujen luontaishoitajien yhdistys CAM ry
* Pohjoismainen Homeopaattiyhdistys ry
* Suomen Aromaterapeutit ry
* Suomen Colonicyhdistys ry
* Suomen Fytoterapia ry
* Suomen Ravintoterapia RAFY ry
* Suomen Refleksologir ry
* Suomen Vyöhyketerapeutit ry

Lähteet
-------

1. ↑  LKL ry Luonnonlääketieteen Keskusliitto LKL ry. Viitattu 6.12.2021.
2. ↑  Terapeuttirekisteri Luonnonlääketieteen Keskusliitto LKL ry. Viitattu 6.12.2021.
3. ↑  LKL:n toiminta ja historia (Arkistoitu – Internet Archive)
4. ↑  Luontaishoitojen päivä 23.1. LKL ry. Viitattu 6.12.2021.
5. ↑  Vuoden Luontaishoitoteko -palkinto LKL ry. Viitattu 6.12.2021.
6. ↑  Jäsenyhdistykset LKL ry. Viitattu 6.12.2021.

Aiheesta muualla
----------------

* Luonnonlääketieteen keskusliitto LKL ry sivusto
* Terapeuttirekisteri.fi Liiton ylläpitämä koulutettujen luontaisterapeuttien julkinen rekisteri
**Xavier Tondó Volpini** (5. marraskuuta 1978 Valls, Tarragona – 23. toukokuuta 2011) oli espanjalainen maantiepyöräilijä. Hän edusti Cervélo TestTeamia 2010, ja Team Movistar -tallia vuonna 2011.

Tondó edusti vuonna 2003 alkaneen ammattilaisuransa aikana useita alemman tason ammattilaistalleja. Hän voitti vuonna 2007 Portugalin ympäriajon kokonaiskilpailun 56 sekunnin erolla Candido Barbosaan. Vuonna 2010 hän voitti Pariisi–Nizza-ajon kuudennen etapin. Saman vuoden Katalonian ympäriajossa hän voitti kolmannen osuuden ja sijoittui kokonaiskilpailussa toiseksi kymmenen sekuntia Joaquim Rodríguezille hävinneenä.

Hän kuoli 23. toukokuuta 2011 kotonaan Granadassa autotallin oven kaaduttua hänen päälleen.

Saavutuksia
-----------

Lähde: Cycling Archives

2002
Tour of Qinghai Lake, etapin 7 voitto
2005
Volta ao Alentejo, kokonaiskilpailun ja etapin 4 voitto
Vuelta a Asturias, etapin 3 voitto
2007
Troféu Joaquim Agostinho, kokonaiskilpailun, prologin ja etapin 2 voitto
Portugalin ympäriajo, kokonaiskilpailun voitto
2008
Subida al Naranco, voitto
2009
Tour de San Luis, etapin 5 voitto
Vuelta a Andalucia, prologin voitto
Vuelta a Burgos, kokonaiskilpailussa toinen
2010
Pariisi–Nizza, etapin 6 voitto
Katalonian ympäriajo, kokonaiskilpailussa toinen, etapin 3 voitto
Italian ympäriajo, kolmas etapilla 8
Espanjan ympäriajo, kokonaiskilpailussa viides, kolmas etapilla 11
2011
Katalonian ympäriajo, kokonaiskilpailussa viides
Baskimaan ympäriajo, kokonaiskilpailussa viides
Vuelta a Castilla y León, kokonaiskilpailun voitto

Lähteet
-------

1. 1 2 3 4 5 6  Xavier Tondo Volpini *cyclingarchives.com*. Viitattu 9.1.2011. (englanniksi)
2. ↑  Volta a Portugal 2007 *cyclingarchives.com*. Viitattu 2.4.2010. (englanniksi)
3. ↑  Volta Ciclista a Catalunya 2010 *cyclingarchives.com*. Viitattu 2.4.2010. (englanniksi)
4. ↑  Xavier Tondo dies in domestic accident cyclingnews.com. Viitattu 23.5.2011. (englanniksi)
5. ↑  SANCTIONS, PERIOD OF INELIGIBILITY, DISQUALIFICATION *uci.ch*. Viitattu 19.3.2012. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Katalonia
* Yhdysvallat

 |

 |
**Jennifer Harman-Traniello** (s. 29. marraskuuta 1964) on yhdysvaltalainen pokeriammattilainen. Hän pelaa pokeriturnausten ohella maailman suurimmissa käteispeleissä, Bellagion kasinon "The Big Gamessa".

Harman syntyi Renossa, Nevadassa ja kiinnostui pokerista lapsuudessaan. Hän valmistui myöhemmin Nevadan yliopistosta. 

Harman voitti ensimmäisen rannekkeensa World Series of Pokerissa vuonna 2000. Toisen hän sai 2002. World Poker Tourilla Harman on parhaimmillaan ollut neljäs (Five-Diamond World Poker Classicissa joulukuussa 2004 Daniel Negreanun voittaessa). Syyskuussa 2007 Harman sijoittui toiseksi kaikkien aikojen ensimmäisessä World Series of Poker Europe -turnauksessa. 50 000 punnan H.O.R.S.E.-turnauksen kakkostilastaan hän ansaitsi 40 688 puntaa. Jennifer on ollut myös PPT finaalissa.

Elokuussa 2007 Harmanin pokeriuran turnausansiot ylittivät 1,7 miljoonaa dollaria. Harman pelasi *Poker After Dark* -pokeriohjelman ensimmäisellä tuotantokaudella ja *High Stakes Pokerin* kolmella ensimmäisellä tuotantokaudella. Harman edustaa Full Tilt Poker -nettipokerihuonetta.

Harmanille on jouduttu kahdesti tekemään munuaisensiirto. Hän on naimisissa italialaisen stylistin Marco Traniellon kanssa, joka on myös menestynyt pokerinpelaajana.

Harman valittiin Poker Hall of Fameen vuonna 2015.

WSOP-rannekkeet
---------------

| Vuosi | Turnaus | Voittosumma (USD) |
| --- | --- | --- |
| 2000 | $ 5,000 No Limit Deuce-to-Seven Draw | 146 250 |
| 2002 | $ 5,000 Limit Hold'em | 212 440 |

Lähteet
-------

1. ↑  (en) SNACView and modify data on Wikidata. Tieto on haettu Wikidatasta.
2. ↑  Jennifer Harman-Traniello WSOP player profile World Series of Poker. Viitattu 10.8.2007.
3. ↑  Jennifer Harman stats The Hendon Mob. Viitattu 10.8.2007.
4. ↑
5. ↑

Aiheesta muualla
----------------

* Jennifer Harman The Hendon Mob Poker Databasessa (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
**Nikolai Valerjevitš Skvortsov** (ven. Николай Валерьевич Скворцов, s. 28. maaliskuuta 1984 Obninsk, Neuvostoliitto) on venäläinen perhosuimari.

Skvortsov teki läpimurtonsa vuonna 2004, jolloin hän saavutti Madridin pitkän radan EM-kilpailuista hopeaa 50 ja pronssia 100 metriltä. Hän edusti maataan myös Ateenan olympialaisissa, jossa hän sijoittui 200 metrillä seitsemänneksi. Indianapolisin lyhyen radan MM-kisoissa hän sai uransa ensimmäisen MM-mitalin, pronssia 4×100 metrin sekauintiviestissä. Vuoden päätteeksi hän voitti ensimmäisen arvokisakultansa 200 metrin perhosuinnissa Wienin lyhyen radan EM-kilpailuissa, ja oli lisäksi toinen 100 metrillä.

Skvortsov sijoittui Montrealin MM-kilpailuissa 2005 200 metrin perhosuinnissa viidenneksi. Saman vuoden Triesten lyhyen radan EM-kilpailuissa hän sai pronssia 200 metrin perhosuinnissa. Budapestin pitkän radan EM-kisoissa 2006 hän saavutti kultaa 4×100 metrin sekauinnissa sekä pronssia 100 ja 200 metrin perhosuinnissa. Saman vuoden Shanghain lyhyen radan MM-kisoissa hän sai pronssia 200 metrin perhosuinnissa ja Helsingin lyhyen radan EM-kilpailuissa pronssia 100 ja 200 metrin perhosuinneissa. Melbournen pitkän radan MM-kilpailuissa 2007 hän oli kolmas 200 metrin perhosuinnissa ja 4×100 metrin sekauinnissa sekä seitsemäs 100 metrin perhosuinnissa.

Vuonna 2008 Skvortsov sai Manchesterin lyhyen radan MM-kisoissa hopeaa 200 ja pronssia 100 metrin perhosuinnista. Muutamaa viikkoa aikaisemmin Eindhovenin pitkän radan EM-kisoissa hän sijoittui pronssille 200 metrillä ja sai kultaa 4×100 metrin sekauintiviestissä uituaan alkuerissä. Pekingin olympialaisissa hän oli 200 metrin perhosuinnissa kahdeksas. Hän voitti saman matkan lyhyen radan Euroopan-mestaruuden Rijekassa 2008, jossa oli lisäksi kolmas 100 metrin perhosuinnissa ja ui alkuerissä Venäjän hopeajoukkueessa sekauintiviestissä. Hän voitti 200 metrin perhosuinnin lyhyen radan Euroopan-mestaruuden myös Istanbulissa 2009.

Vuonna 2010 pitkän radan EM-kilpailut käytiin jälleen Budapestissa ja Skvortsov saavutti 200 metrin perhosuinnissa hopeaa ja ui alkuerissä Venäjän sekauintijoukkueessa, joka sai niin ikään hopeaa. Saman vuoden Eindhovenin lyhyen radan EM-kilpailuissa hän saavutti pronssia sekauintiviestissä. Szczecinin lyhyen radan EM-kilpailuissa 2011 hän sai hopeaa 200 metrin perhosuinnissa. Istanbulin lyhyen radan MM-kilpailuissa 2012 hän saavutti hopeaa 4×100 metrin sekauintiviestissä ja pronssia 200 metrin perhosuinnissa. Vuonna 2013 hän sijoittui 200 metrin perhosuinnissa kuudenneksi Barcelonan pitkän radan MM-kilpailuissa ja kolmanneksi Herningin lyhyen radan EM-kilpailuissa.

Lähteet
-------

1. 1 2 3  ui vain alkuerissä
2. ↑  Nikolay Skvortsov *sports-reference.com*.  Arkistoitu 3.11.2012. Viitattu 7.12.2010. (englanniksi)
3. 1 2 3 4 5  SKVORTSOV, Nikolay *swimrankings.net*. Viitattu 17.12.2013. (englanniksi)
4. ↑  Swimming European Championships 2008 at Eindhoven (net) Men: 200 m Butterfly *sports123.com*. Viitattu 7.12.2010. (englanniksi)
*Tämä artikkeli käsittelee Ayumi Hamasakin albumia. Georgian vuoden 2007 euroviisukappale Visionary Dream tunnettiin ensin nimellä My Story.*

**My Story** on Ayumi Hamasakin kuudes studioalbumi, joka julkaistiin 15. joulukuuta 2004.

*My Story* nousi Oriconin albumilistan ensimmäiselle sijalle ja pysyi listalla 43 viikkoa. Albumia on myyty yli miljoona kappaletta.

Albumilta on julkaistu singlet "Moments", "Inspire" ja "Carols".

Albumista on julkaistu kaksi eri versiota, pelkkä CD sekä CD:n ja DVD:n sisältävä versio. Molempien versioiden CD:llä on samat kappaleet, mutta jälkimmäisessä versiossa on mukana myös DVD, jolla on sekä musiikkivideoita että "näin tehtiin" -videoita albumin kappaleista.

Kappaleet
---------

Kaikki kappaleet sanoittanut Ayumi Hamasaki

|  |  |
| --- | --- |
| CD
1. Catcher in the Light
2. About You
3. GAME
4. My Name's WOMEN
5. WONDERLAND
6. Liar
7. HOPE or PAIN
8. HAPPY ENDING
9. Moments
10. Walking Proud
11. CAROLS
12. Kaleidoscope
13. INSPIRE
14. HONEY
15. Replace
16. Winding Road
17. Humming 7/4

 | DVD
1. Moments
2. INSPIRE
3. GAME
4. CAROLS
5. About You
6. walking proud
7. Humming 7/4
8. Moments (making off-shot)
9. INSPIRE (making off-shot)
10. GAME (making off-shot)
11. CAROLS (making off-shot)

 |

Tekijätiedot
------------

Kappaleen 1 on säveltänyt CMJK. Kappaleet 2 ja 15 on säveltänyt Kazuhito Kikuchi (jap. 菊池一仁). Kappaleet 3, 4 ja 14 on säveltänyt BOUNCEBACK. Kappaleet 5, 16 ja 17 on säveltänyt CREA. Kappaleen 6 on säveltänyt Raita Ikemoto. Kappaleet 7, 8, 9, 10 ja 13 on säveltänyt Tetsuya Yukumi. Kappaleen 11 on säveltänyt Tomoya Kinoshita ja kappaleen 12 HΛL.

Kappaleet 1, 7, 8 ja 11 on sovittanut CMJK. Kappaleen 2 on sovittanut Tasuku. Kappaleet 3, 4, 12, 13, 14 ja 15 on sovittanut HΛL. Kappaleen 5 on sovittanut CREA. Kappaleen 6 ovat sovittaneet CMJK ja Takahito Izutani. Kappaleet 9, 10 ja 16 on sovittanut HIKARI. Kappaleen 17 on sovittanut Kotaro Kubota.

Katso myös
----------

* Ayumi Hamasakin diskografia

Lähteet
-------

1. 1 2  iTunes: Ayumi Hamasaki – My Story (englanniksi)
2. ↑  Albumin tiedot Oriconin sivuilla Oricon. Viitattu 25.2.2007. (japaniksi)
3. ↑  Japanissa joulukuussa 2004 julkaistut, kultalevyrajan rikkoneet julkaisut Recording Industry Association of Japan (RIAJ). Viitattu 25.2.2007. (japaniksi)
4. ↑  Ayumi Hamasakin virallinen diskografia Avex Network.  Arkistoitu 21.3.2007. Viitattu 23.3.2007. (englanniksi)
**James Christopher Bolam** (s. 16. kesäkuuta 1935 Sunderland, Tyne-and-Wear, Englanti) on englantilainen näyttelijä. Hänet tunnetaan tohtori Arthur Gilderinä tv-sarjassa *Naapureita ja ystäviä* (*Born and Bred*), Jack Halfordina sarjassa *Ryhmä Pullman* ja Jack Fordina sarjassa *When the Boat Comes In*. Hän on näytellyt myös tv-sarjoissa *Midsomerin murhat* ja *Yorkshiren etsivät*.

Englannin kuningatar Elisabet II myönsi James Bolamille MBE-arvonimen ansioistaan näyttelijänä vuonna 2009.

Yksityiselämä
-------------

James Bolam on naimisissa näyttelijä Susan Jamesonin kanssa. Heillä on yksi tytär. He asuvat Wisborough Greenissä, West Sussexissa.

Ehdokkuudet
-----------

* BAFTA TV Award-ehdokkuus, Paras näyttelijä (1977, 1978)

Lähteet
-------

1. ↑  bygonederbyshire.co.uk: James Bolam - The Likely Lad of Bemrose School[vanhentunut linkki]

Aiheesta muualla
----------------

* James Bolam IMDb:ssä

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Ronny Nikol** (s. 11. heinäkuuta 1974 Berliini) on saksalainen jalkapalloilija.

Ura
---

Nikol harrasti nuoruudessaan yleisurheilua Dynamo Adlershofissa ja aloitti jalkapalloilun vasta 16-vuotiaana Elektroapparatewerk Treptowissa. Treptowista hän siirtyi Berliner FC Dynamoon, joka nousi vuonna 1994 Regionalligaan. Kaudeksi 1995–1996 hän siirtyi 2. Bundesligaa pelanneeseen 1. FC Nürnbergiin. Nürnbergissä peliaika jäi vähäiseksi, sillä debyyttikaudellaan seurassa hän pelasi 11 ottelua ja seuraavalla kaudella vain yhden pelin.

Vuonna 1997 Nikol siirtyi kotikaupunkinsa 1. FC Union Berliniin. Berliiniläisseurassa hän sai pelata paljon, ja hänen pelipaikkansa vaihteli vasemman laidan puolustajasta keskikenttäpelaajaan. Hänet muistetaan yhä hyvin seuran kannattajien keskuudessa, sillä vuonna 2006 järjestetyssä kyselyssä hänet valittiin seuran kaikkien aikojen yhdeksänneksi arvokkaimmaksi pelaajaksi. Kausi 2000–2001 oli erityisen menestyksekäs Unionille, koska se pääsi Saksan cupin finaaliin ja nousi 2. Bundesligaan. Kaudella 2001–2002 toistamiseen Saksan toiseksi korkeimmalla sarjatasolla pelanneen Nikolin onnistui säilyttää paikkansa kokoonpanossa. Hän oli jokaisessa ottelussa avauskokoonpanossa ja pelasi yhtä peliä lukuun ottamatta jokaisen alusta loppuun. Myös seuraavalla kaudella hän oli joukkueelleen tärkeä pelaaja. Unionin joutuessa taloudellisiin vaikeuksiin oli Nikol ensimmäinen pelaaja, joka hyväksyi viiden prosentin palkanalennuksen. Union Berlin menestyi kaudella 2003–2004 huonosti, ja Nikol siirtyi loppukaudesta sarjanoususta taistelleeseen Energie Cottbusiin.

Ensimmäisellä kaudellaan Cottbusissa vaikiokokoonpanoon mahtuneen Nikolin oli kaudella 2004–2005 vaikeaa päästä avausmiehistöön. Sen lisäksi hän tuli joulukuussa humaltuneena harjoituksiin. Hän ei enää päässyt pelaamaan, ja 15. helmikuuta 2005 hänet erotettiin joukkueesta.

Rot-Weiss Essen palkkasi sopimuksettomat Nikolin kaudeksi 2005–2006. Essen oli tuolloin Regionalligassa, mutta nousi seuraavaksi kaudeksi 2. Bundesligaan. Kaudeksi 2007–2008 hän siirtyi nykyiseen seuraansa Dynamo Dresdeniin.

Lähteet
-------

### Viitteet

1. ↑  Schlegel, Tim: „Opa" Nikol fit wie nie *Bild*.  6.8.2008. Viitattu 5.4.2010. (saksaksi)
2. 1 2  Ronny Nikol *glubberer.de*. Viitattu 5.4.2010.
3. 1 2  Karko, Sebastian: Ronny Nikol - auf links ganz flexibel *kicker*.  12.6.2003. Viitattu 5.4.2010. (saksaksi)
4. ↑  Wolfgang "Potti" Matthies ist der wertvollste Spieler des 1. FC Union Berlin aller Zeiten  19.12.2006. 1. FC Union Berlin. Viitattu 5.4.2010. (saksaksi)
5. ↑  Nöldner, Jürgen: Beuckert: der Held der "Eisernen" *kicker*.  7.2.2001. Viitattu 5.4.2010. (saksaksi)
6. ↑  Persich und Veit stimmen zu *kicker*.  21.12.2002. Viitattu 5.4.2010. (saksaksi)
7. ↑  Ronny Nikol mit Restalkohol zum Training *Fussball24.de*.  4.12.2004. Viitattu 5.4.2010. (saksaksi)
8. ↑  Ronny Nikol und Benjamin Boltze unterschreiben Vertrag  16.7.2007. SG Dynaom Dresden. Viitattu 6.4.2010. (saksaksi)[vanhentunut linkki]
**Domingo Cisma González** (s. 9. helmikuuta 1982 Sevilla, Espanja) on espanjalainen jalkapalloilija. Hän on viimeksi edustanut Espanjan Primera Divisiónissa pelaavaa Atlético Madridia ja on pelipaikaltaan vasen laitapuolustaja.

Ura
---

Aloitettuaan ammattilaisuransa Cisma pelasi alempien sarjatasojen joukkueissa Ayamontessa ja Atlético Madridin reservijoukkueessa. Kaudeksi 2005–2006 hän siirtyi Almeríaan. Hän pelasi toisella kaudellaan 20 ottelua ja teki niissä yhden maalin, kun joukkue nousi kauden päätteeksi maan pääsarjaan Primera Divisióniin.

Heinäkuussa 2008 Cisma siirtyi kauden kestävällä lainasopimuksella juuri pääsarjaan nousseeseen Numanciaan. Hän teki ensimmäisen maalinsa pääsarjassa 26. lokakuuta 2008 ottelussa Racing Santanderia vastaan.

18. toukokuuta 2010 hän teki sopimuksen Racing Santanderin kanssa. Elokuussa 2012 Cisma solmi vuoden mittaisen sopimuksen Atlético Madridin kanssa. Atlético riveissä hän voitti Espanjan Cupin. Kauden päätyttyä seura ei tarjonnut Cismalle uutta sopimusta.

Lähteet
-------

1. ↑  El Racing ficha a los laterales Cisma, del Almería, y Francis, del Xerez Marca (viitattu 18.5.2010).
2. ↑  Domingo Cisma firma por un año por el Atlético de Madrid clubatleticodemadrid.com (viitattu 28.8.2012).
3. ↑  Cisma zerozero.pt (viitattu 3.7.2013).
4. ↑  Tiago está sin equipo Goal.com (viitattu 3.7.2013).

Aiheesta muualla
----------------

* Esittely BDFutbol -sivustolla
**Simo Armas Riikonen** (s. 3. tammikuuta 1949 Ulvila) on suomalainen ruiskutaidemaalari.

Simo Riikosta voidaan pitää yhtenä autotaidemaalauksen uranuurtajana. Hän on maalannut kuvia ajoneuvoihin 1970-luvulta lähtien, joskin ensimmäiset kokeilut ovat 1960-luvulta. Riikonen on maalannut yli tuhat erikoismaalattua ajoneuvoa ja muotokuvamaalausta. Riikosen työt ovat voittaneet paljon palkintoja eri puolilla Eurooppaa. Riikosen töistä on myös kirjoitettu runsaasti lehdissä ja hänestä on tehty tv-dokumentteja.

Maalaukset tehdään kynäruiskulla. Aiheet syntyvät yhteistyössä tilaajan kanssa. Ne liittyvät useimmiten auton omistajan ammattiin, harrastuksiin tai muihin mieltymyksiin. Riikonen on tehnyt retussiruiskulla myös muotokuvia muun muassa moottoriurheilijoista, kuten Markku Alén, Juha Kankkunen, Hannu Mikkola, Keke Rosberg ja Didier Auriol.

2010-luvun alussa Riikosella todettiin Parkinsonin tauti. Tauti aiheutti vapinan, joka lopulta esti maalaamisen kokonaan, ja Riikonen päätti maalarin uransa vuonna 2011.

Lähteet
-------

1. 1 2 3  Simo Riikonen; Liekeissä
2. ↑  Jose Riikonen: Simo Riikonen maalasi uransa aikana tuhansia autoja, kunnes oli pakko lopettaa: "Elämä oli vain maalaamista ja maalaamista, ja jossain vaiheessa perhekin hajosi sen takia" *Helsingin Sanomat*.  6.2.2018. Viitattu 12.11.2021.
3. ↑  Mikko Elo: Parkinsonin tauti pakotti luopumaan unelmatyöstä – Simo Riikonen ei antanut käsien vapinan lannistaa, vaan keksi hienon tavan koota elämäntyönsä yhteen *Aamulehti*.  19.10.2017. Viitattu 12.11.2021.

Aiheesta muualla
----------------

* Simo Riikosen kotisivut (Arkistoitu – Internet Archive)
* Kotitaidenäyttely
**Simon Tšikovani** (georg. სიმონ ჩიქოვანი, 27. joulukuuta 1902 – 24. huhtikuuta 1966) oli georgialainen runoilija, joka aloitti georgialaisen futuristiliikkeen johtajana ja päätyi neuvostohallinnon hahmoksi.

Elämäkerta
----------

Tšikovani syntyi lähellä Martvilin kaupunkia ja sai koulutuksensa Kutaisin reaalikoulussa sekä Tbilisin valtionyliopistossa, josta hän valmistui vuonna 1922. Teini-ikäisenä hänet liitettiin nuorten georgialaisten sybolistien ryhmään Siniset sarvet. Vaikka hän oli kaukana kaikesta "proletaaritematiikasta", hän liittyi orastaviin "vasemmistorunoilijoihin" ja nousi heidän puhemiehekseen. Vuonna 1924 hänet pidätettiin ja lähes ammuttiin kävelyretkellä Kakhetiin, neuvostovaltaa vastaan suunnatun elokuun kansannousun jälkeisen punaterrorin aikana. Vuosina 1924–1929 hän tuotti kaksi runosarjaa (*Pikrebi Mtkvaris piras*, georg. ფიქრები მტკვრის პირას, "Ajatus Mtkvarilla", 1925; *Mdzolod leksebi*, georg. მხოლოდ ლექსები, "Vain runoja", 1930), jotka toivat hänelle mainetta yhtenä 1900-luvun omaperäisimmistä georgialaisista runoilijoista. Brittiläisen tutkijan Donald Rayfieldin sanoin "suurin osa on energisiä ja provokatiivisia whitmanilaisia runoja, jotka pilkkaavat ja satirisoivat vanhempaa runoilijasukupolvea: Tšikovani kantoi Majakovskin manttelia". Vuodesta 1924 hän toimitti pahamaineista furturistilehteä *H2SO4* ("rikkihappo") ja ohjasi hyökkäyksensä aikaisempia kumppaneita vastaan Siniset sarvet -ryhmästä, erityisesti Titsian Tabidzea ja Paolo Iašvilia. 

Vuodesta 1930 eteenpäin hän otti etäisyyttä innovatiiviseen futurismiinsa ja toi työnsä lähemmäksi ideologisesti hyväksyttäviä isänmaallisia säkeitä ja rakkausrunoja, tukahduttaen kaikki viittaukset aiempaan, monipuoliseen tuotantoonsa, erityisesti vuoden 1937 suuren puhdistuksen aikana, jossa hänen veljensä ammuttiin. Hän toimi Georgian kirjailijaliiton sihteerinä vuosina 1930–1932, sen johtajana vuosina 1944–1951 ja korkeimman neuvoston edustajana vuosina 1950–1954.

Lähteet
-------

1. 1 2  Rayfield, Donald (2000), *The Literature of Georgia: A History*, s. 265–260. Routledge, ISBN 0-7007-1163-5.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* SNAC
* IdRef

 |

 |
**Markus Ensio Vilén** (s. 19. joulukuuta 1983 Helsinki) on suomalainen pika-aitajuoksija. Hän edustaa Viipurin Urheilijoita ja häntä valmentaa Kai Kyllönen.

Vilén karsiutui Kingstonin 2002 junioreiden MM-kilpailujen 110 metrin aitajuoksun alkuerissä. Hän on edustanut Suomea aikuisten maaotteluissa vuodesta 2004 lähtien sijoittuen parhaimmillaan toiseksi hallimaaottelun 60 metrin aitajuoksussa. Kalevan kisoissa hän on saavuttanut 110 metrin aidoissa kultaa Tampereella 2008, hopeaa Kajaanissa 2010 sekä pronssia Vaasassa 2004 ja Lappeenrannassa 2007. Sisäratojen SM-kilpailuissa hän on saanut 60 metrin aidoissa kultaa Joensuussa 2008, hopeaa Mustasaaressa 2009 ja pronssia Tampereella 2006.

Ennätykset
----------

### Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,72 | Hämeenlinna | 21. elokuuta 2003 |
| 200 m | 22,25 | Espoo | 30. toukokuuta 2002 |
| 110 m aidat | 13,91 | Lappeenranta | 15. heinäkuuta 2010 |
| Pituus | 710 | Tallinna | 13. syyskuuta 2001 |

### Sisäradat

| Matka | Aika | Paikka | Päivä |
| --- | --- | --- | --- |
| 60 m | 6,93 | Rovaniemi | 2. maaliskuuta 2002 |
| 200 m | 22,22 | Helsinki | 24. helmikuuta 2002 |
| 60 m aidat | 7,88 | Mustasaari | 12. helmikuuta 2009 |
| Pituus | 684 | Otaniemi | 3. helmikuuta 1999 |

Lähteet
-------

1. 1 2 3 4  Markus Vilén Tilastopaja (vaatii kirjautumisen, maksullinen palvelu).


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Marko Tapani Leino** (s. 14. huhtikuuta 1971 Vantaa) on entinen suomalainen kolmiloikkaaja. Hän edusti Puistolan Pyryä ja Viipurin Urheilijoita ja häntä valmensivat Pauli Tammela ja Jukka Lahtinen.

Leino voitti kolmiloikan Suomen-mestaruuden Tampereella 1996. Lisäksi hän saavutti SM-hopeaa Mikkelissä 1993, Tuusulassa 1994, Lappeenrannassa 1997 ja Oulussa 1998. Sisäratojen SM-kisoissa hän saavutti kultaa vuonna 1994 ja pronssia vuonna 1997.

Leino edusti Suomea viidessä ulkoratojen ja yhdessä sisäratojen maaottelussa vuosina 1993–1998. Hänen ennätyksiään ovat 16,24 m kolmiloikassa vuodelta 1996 (16,28 m myötätuulessa 1994) ja 706 cm pituushypyssä vuodelta 1992 (733 cm myötätuulessa 1992 ja 720 cm sisäradoilla 1990).

Vuosittainen kehitys
--------------------

| Vuosi | Tulos | Kalevan kisat |
| --- | --- | --- |
| 1991 | 15,70 | 9. (15,22) |
| 1992 | 15,55 (15,69 w) | 9. (15,35) |
| 1993 | 16,06 | hopeaa (15,90) |
| 1994 | 16,02 (16,28 w; 16,14 i) | hopeaa (16,28 w) |
| 1996 | 16,24 | kultaa (16,24) |
| 1997 | 16,05 | hopeaa (16,05) |
| 1998 | 15,77 | hopeaa (15,77) |

w = myötätuulitulos  

i = hallitulos

Lähteet
-------

1. 1 2 3  Marko Leino Tilastopaja (vaatii kirjautumisen, maksullinen palvelu).
Kurpinskin kuva *Tygodnik Ilustrowany*-lehdessä 1861
**Karol Kurpiński** (6. maaliskuuta 1785 – 18. syyskuuta 1857) oli puolalainen säveltäjä ja kapellimestari. Hän aloitti musiikinopintonsa uruilla. Jo kaksitoistavuotiaana hän pääsi urkuriksi kirkkoon, jossa hänen setänsä toimi pappina. 15-vuotiaana hän liittyi viulistiksi kreivi Feliks Polanowskin yksityiseen orkesteriin, johon hänen toinen setänsä kuului.

Vuoden 1808 vaiheilla Kurpinski sävelsi ensimmäisen oopperansa *Pygmalionin*. Vuonna 1810 hän asettui Varsovaan, missä pääsi oopperan kapellimestariksi. Hän opetti musiikkia monissa alan oppilaitoksissa ja perusti musiikkilehden. 

Kurpinski sävelsi 24 näyttämöteosta (oopperoita ja baletteja), pianomusiikkia, lauluja sekä kamarimusiikkia.

Lähteet
-------

1. ↑  Karol Kurpinski - brief biography Polish Music Center.  Arkistoitu 3.2.2007. Viitattu 22.10.2008.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* RISM
* SNAC
* IdRef

 |

 |
**Mel Judah** (s. 8. lokakuuta 1947, Kalkutta, Intia) on australialainen pokeriammattilainen, joka on voittanut kaksi World Series of Poker (WSOP) -turnausta ja yhden World Poker Tour -turnauksen. Hänen lempinimensä on "The Silver Fox" (hopeakettu).

Judah oppi pokerin 14-vuotiaana katselemalla isäänsä pelaamassa ostopokeria. Judah syntyi Intiassa, mutta jonkin aikaa Australiassa asuttuaan muutti Lontooseen. Ennen pokeriuraansa hän työskenteli Vidal Sassoon -hiusmuotoilijana.

Judah on voittanut urallaan kaksi WSOP-ranneketta ja oli WSOP:n pääturnauksessa kolmas vuonna 1997, jolloin Stu Ungar voitti. Rahallisesti suurimman turnausvoittonsa (579 375 dollaria) Judah otti WPT:n toisella kaudella, jolloin hän oli ykkönen Legends of Poker -turnauksessa. Joulukuussa 2006 hän oli Sky Sportsin televisioiman Poker Million V -turnauksen finaalipöydän neljäs.

Syyskuussa 2007 Judahin pokeriuran turnausansiot ylittivät 3,0 miljoonaa dollaria

WSOP-rannekkeet
---------------

| Vuosi | Turnaus | Voittosumma (USD) |
| --- | --- | --- |
| 1989 | $ 1,500 Seven-Card Stud | 130 800 |
| 1997 | $ 5,000 Seven-Card Stud | 176 000 |

Lähteet
-------

1. ↑   : Mel Judah WSOP player profile World Series of Poker. Viitattu 11. syyskuuta 2007.
2. 1 2
3. ↑
4. ↑   : Mel Judah stats The Hendon Mob. Viitattu 11. syyskuuta 2007.

Aiheesta muualla
----------------

* Mel Judah The Hendon Mob Poker Databasessa (englanniksi)